Marvel Comics
"Marvel Comics" ("Marveli koomiks") on ameerika koomiksisari, mida annab välja Marvel Entertainment Inc. Marveli tuntumad koomiksid on "Fantastiline nelik" ("Fantastic Four"), "Must Panter" ("Black Panther"), "Ämblikmees" ("The Amazing Spider-Man"), "Hulk" ("The Incredible Hulk"), "Raudmees" ("Iron Man"), "Karistaja" ("The Punisher"), "Kapten Ameerika" ("Captain America") ja "X-Mehed" ("X-Men"). Suurem osa Marveli loodud tegelastest asuvad maailmas, mida tuntakse Marveli Universumina (Marvel Universe). Koomiksisarjale "Marvel Comics" pandi alus 1930. aastatel "Timely Comicsi" nime all ja 1950. aastatel teati seda rohkem kui nime "Atlas Comics". Kuulsust hakkas Marvel koguma aga 1960. aastatel, kui hakati välja andma koomiksit "Fantastic Four" ("Fantastiline nelik") ja teisi superkangelaste koomikseid "X-men" ("X-mehed"), "Hulk", "Spider-Man" ("Ämblikmees"), kelle loojad olid Stan Lee, Jack Kirby ja Steve Ditko. Alates 1960. aastatest on Marvel olnud Ameerika üks kahest suuremast koomiksite väljaandjatest koos DC Comicsiga (Superman, Batman ja Wonder Woman).